b'\n_START_ARTICLE_\nDistributism\n_START_SECTION_\nIntroducere\n_START_PARAGRAPH_\nPerioada de la mijlocul p\xc3\xa2n\xc4\x83 la sf\xc3\xa2r\xc8\x99itul secolului al XIX-lea a fost o period\xc4\x83 de dezvoltare a catolicismului politic \xc3\xaen Europa. Conform istoricului Michael A. Riff, o tr\xc4\x83s\xc4\x83tur\xc4\x83 comun\xc4\x83 acestor mi\xc8\x99c\xc4\x83ri a fost opozi\xc8\x9bia nu numai la secularism, dar \xc8\x99i la capitalism \xc8\x99i socialism. \xc3\x8en anul 1891 papa Leon al XIII-lea a promulgat enciclica \xe2\x80\x9eRerum Novarum\xe2\x80\x9d, \xc3\xaen care vorbe\xc8\x99te despre \xe2\x80\x9es\xc4\x83r\xc4\x83cia \xc8\x99i suferin\xc8\x9ba injust\xc4\x83 care apas\xc4\x83 at\xc3\xa2t de greu pe majoritatea celor ce muncesc\xe2\x80\x9d \xc8\x99i a ar\xc4\x83tat cum \xe2\x80\x9eun num\xc4\x83r mic de oameni foarte boga\xc8\x9bi\xe2\x80\x9d au fost \xc3\xaen stare s\xc4\x83 \xe2\x80\x9epun\xc4\x83 un jug, cu pu\xc8\x9bin mai bun dec\xc3\xa2t sclavia, pe mul\xc8\x9bimea oamenilor s\xc4\x83raci \xc8\x99i muncitori\xe2\x80\x9d. Enc\xc3\xadclica sus\xc8\x9bine c\xc4\x83 este un drept al tuturor oamenilor s\xc4\x83 fie proprietari, c\xc4\x83 este necesar s\xc4\x83 existe un sistem care s\xc4\x83 permit\xc4\x83 \xe2\x80\x9ec\xc3\xa2t mai mult posibil oamenilor s\xc4\x83 devin\xc4\x83 proprietari\xe2\x80\x9d, datoria angajatorilor s\xc4\x83 asigure condi\xc8\x9bii de lucru \xc3\xaen siguran\xc8\x9b\xc4\x83 \xc8\x99i salarii suficiente, \xc8\x99i dreptul muncitorilor de a forma sindicate. Proprietatea comun\xc4\x83 \xc8\x99i proprietatea de stat au fost \xc3\xaen mod expres respinse ca metode de ajutor a celor s\xc4\x83rmani._NEWLINE_Pe la \xc3\xaenceputul secolului al XX-lea, G. K. Chesterton \xc8\x99i Hilaire Belloc au adunat \xc3\xaempreun\xc4\x83 experien\xc8\x9bele dispersate ale diferitelor cooperative \xc8\x99i societa\xc8\x9bi fr\xc4\x83\xc8\x9be\xc8\x99ti din nordul Angliei, Irlandei \xc8\x99i nordul Europei \xc3\xaentr-o ideologie politic\xc4\x83 coerent\xc4\x83 care sus\xc8\x9binea \xc3\xaen mod expres larga r\xc4\x83sp\xc3\xa2ndire a propriet\xc4\x83\xc8\x9bii private imobiliare \xc8\x99i controlul industriei prin cooperative muncitore\xc8\x99ti \xc8\x99i afaceri mici operate de proprietari. \xc3\x8en Statele Unite ale Americii \xc3\xaen anii \'30, distributismul a fost subiectul a numeroase lucr\xc4\x83ri publicate de Chesterton, Belloc \xc8\x99i al\xc8\x9bii \xc3\xaen \xe2\x80\x9eThe American Review\xe2\x80\x9d, editat \xc8\x99i tip\xc4\x83rit de Seward Collins. Extrem de importante \xc3\xaentre lucr\xc4\x83rile lui Belloc \xc8\x99i Chesterton despre distributism sunt \xe2\x80\x9eThe Servile State\xe2\x80\x9d, \xc8\x99i \xe2\x80\x9eOutline of Sanity\xe2\x80\x9d._NEWLINE_De\xc8\x99i majoritatea sus\xc8\x9bin\xc4\x83torilor ulteriori ai ideilor distributiste nu erau catolici, \xc8\x99i de fapt mul\xc8\x9bi dintre ei erau fo\xc8\x99ti sociali\xc8\x99ti radicali care au devenit deziluziona\xc8\x9bi de socialism, g\xc3\xa2ndirea distributist\xc4\x83 a fost adoptat\xc4\x83 de c\xc4\x83tre Uniunea Muncitorilor Catolici, \xc3\xaempreun\xc4\x83 cu ideile lui Dorothy Day \xc8\x99i a lui Peter Maurin despre comunit\xc4\x83\xc8\x9bi locale independente. Distributismul de asemenea a influen\xc8\x9bat mi\xc8\x99carea Antigonish, care a \xc3\xaenfiin\xc8\x9bat cooperative \xc8\x99i a aplicat diferite metode de ajutorare a s\xc4\x83racilor \xc3\xaen provinciile canadiene maritime (New Brunswick, Nova Scotia, \xc8\x99i insula Prince Edward). Aplicarea \xc3\xaen practic\xc4\x83 a ideilor distributiste prin formarea de cooperative a fost documentat\xc4\x83 recent de Race Mathews \xc3\xaen cartea sa  \xe2\x80\x9eJobs of Our Own: Building a Stakeholder Society\xe2\x80\x9d.\n_START_SECTION_\nPozi\xc8\x9bia \xc3\xaen spectrul politic\n_START_PARAGRAPH_\n\xc3\x8en compara\xc8\x9bie cu alte filozofii sociale, pozi\xc8\x9bia distributi\xc8\x99tilor este \xc3\xaentr-o oarecare m\xc4\x83sur\xc4\x83 paradoxal\xc4\x83 \xc8\x99i complicat\xc4\x83. Puternic \xc3\xaenr\xc4\x83d\xc4\x83cinat\xc4\x83 \xc3\xaentr-un model organic influen\xc8\x9bat puternic de catolicismul englez, promov\xc3\xa2nd valori culturale traditionale \xc8\x99i agrariane, fiind o provocare direct\xc4\x83 a istoriei liberale (\xc3\xaen englez\xc4\x83 Whig history) \xe2\x80\x94 Belloc a fost cu toate acestea un membru al partidului liberal \xc3\xaen parlamentul britanic iar Chesterton a afirmat odat\xc4\x83 \xe2\x80\x9ePe c\xc3\xa2t de mult am crezut, mai mult dec\xc3\xa2t orice altceva, cred \xc3\xaen Liberalism. Dar a fost vremuri ale inocen\xc8\x9bei c\xc3\xa2nd am crezut \xc3\xaen liberali.\xe2\x80\x9d Aceast\xc4\x83 form\xc4\x83 de liberalism este diferit\xc4\x83 de majoritatea formelor moderne, fiind influen\xc8\x9bat\xc4\x83 de William Cobbett \xc8\x99i John Ruskin, care au combinat elemente ale radicalismului, atac\xc3\xa2nd status quo-ul dintr-o perspectiv\xc4\x83 renovatoare, nu revolu\xc8\x9bionar\xc4\x83; ei se considerau c\xc4\x83 restaureaz\xc4\x83 Angliei \xc8\x99i poporului englez libert\xc4\x83\xc8\x9bile tradi\xc8\x9bionale pierdute de la revolu\xc8\x9bia Industrial\xc4\x83._NEWLINE_De\xc8\x99i unele caracteristici distributiste converg cu anumite elemente conservatoare (\xc3\xaen englez\xc4\x83 Toryism) tradi\xc8\x9bionale, \xc3\xaen special o apreciere a Evului Mediu \xc8\x99i a societ\xc4\x83\xc8\x9bii organice, sunt c\xc3\xa2teva puncte complet diferite. Pe c\xc3\xa2nd mul\xc8\x9bi conservatori (\xc3\xaen englez\xc4\x83 Tories) erau ferm opu\xc8\x99i reformei, \xc3\xaen anumite situa\xc8\x9bii distributi\xc8\x99tii au v\xc4\x83zut  opunerea la reform\xc4\x83 nu ca o p\xc4\x83strare a tradi\xc8\x9biilor legitime engleze\xc8\x99ti dar, \xc3\xaen multe cazuri, \xc3\xaent\xc4\x83rind erori \xc8\x99i inova\xc8\x9bii d\xc4\x83unatoare. Belloc s-a opus \xc3\xaen mod foarte explicit Protestantismului ca idee precum \xc8\x99i a separ\xc4\x83rii lui de Biserica Catolic\xc4\x83, consider\xc3\xa2nd divizarea cre\xc8\x99tinismului din secolul al XVI-lea, ca unul din cele mai d\xc4\x83unatoare evenimente din istoria Europei. Pe de alt\xc4\x83 parte, unii conservatori au fost chiar foarte intransigen\xc8\x9bi fa\xc8\x9b\xc4\x83 de cei care nu acceptau Biserica Anglican\xc4\x83 ca biseric\xc4\x83 de drept, \xc8\x99i au respins cu dispre\xc8\x9b principiile ultra-regaliste \xc8\x99i recunoa\xc8\x99terea ini\xc8\x9biala acordat\xc4\x83 regelui Iacob al II-lea al Angliei._NEWLINE_Majoritatea lucr\xc4\x83rilor lui Dorothy L. Sayers cu tematic\xc4\x83 social\xc4\x83 \xc8\x99i economic\xc4\x83 au leg\xc4\x83tur\xc4\x83 cu distributismul, de\xc8\x99i ea niciodat\xc4\x83 nu s-a declarat adept\xc4\x83 a lui. Dac\xc4\x83 ea a fost influen\xc8\x9bat\xc4\x83 de distributism, sau dac\xc4\x83 a ajuns la concluzii similare pe cont propriu; ca Anglican, argumentarea pe care o aduce are r\xc4\x83d\xc4\x83cinile \xc3\xaen \xc3\xaenva\xc8\x9b\xc4\x83tura teologic\xc4\x83 a crea\xc8\x9biei \xc8\x99i \xc3\xaencarn\xc4\x83rii, \xc8\x99i ca urmare este \xc3\xaentr-o oarecare m\xc4\x83sur\xc4\x83 diferit\xc4\x83 de cea a lui Chesterton \xc8\x99i Belloc.\n_START_SECTION_\nProprietatea privat\xc4\x83\n_START_PARAGRAPH_\nIn cadrul unui astfel de sistem, majoritatea oamenilor \xc8\x99i-ar c\xc3\xa2\xc8\x99tiga existen\xc8\x9ba f\xc4\x83r\xc4\x83 a fi nevoie s\xc4\x83 se bazeze pe folosirea proprieta\xc8\x9bii private a altora. Exemple de oameni c\xc3\xa2\xc8\x99tig\xc3\xa2ndu-\xc8\x99i existen\xc8\x9ba \xc3\xaen felul acesta ar fi fermierii care posed\xc4\x83 p\xc4\x83m\xc3\xa2ntul \xc8\x99i ma\xc8\x99inile agricole, instaltorii care poseda uneltele lot, dezvoltatorii de software care au calculatoarele lor, etc.  No\xc8\x9biunea de \xe2\x80\x9ecooperativ\xc4\x83\xe2\x80\x9d merge mai departe dec\xc3\xa2t acest punct de vedere \xc8\x99i consider\xc4\x83 c\xc4\x83 astfel de propriet\xc4\x83\xc8\x9bi \xc8\x99i echipamente pot fi de\xc8\x9binute \xc3\xaen comun de c\xc4\x83tre comunita\xc8\x9bi locale mai mari dec\xc3\xa2t o familie, de exemplu parteneri de afaceri._NEWLINE_In Rerum Novarum, papa Leo XIII afirm\xc4\x83 c\xc4\x83 oamenii sunt \xc3\xaenclina\xc8\x9bi s\xc4\x83 lucreze cu mai mult elan \xc8\x99i d\xc4\x83ruire dac\xc4\x83 ei sunt proprietarii p\xc4\x83m\xc3\xaentului pe care \xc3\xael lucreaz\xc4\x83, \xc8\x99i ca urmare vor beneficia ei \xc8\x99i familiile lor, fiind \xc3\xaen stare s\xc4\x83-\xc8\x99i c\xc3\xa2stige existen\xc8\x9ba prin munca lor. Papa avanseaz\xc4\x83 ideea ca atunci c\xc3\xa2nd oamenii au posibilitatea s\xc4\x83 posede p\xc4\x83m\xc3\xa2nt \xc8\x99i sa-l lucreze, ei vor "\xc3\xaenva\xc8\x9ba s\xc4\x83 iubeasc\xc4\x83 solul care produce recolta ca urmare a muncii m\xc3\xa2inilor lor, o recolt\xc3\xa2 nu doar ca s\xc4\x83 aib\xc4\x83 ce s\xc4\x83 m\xc4\x83n\xc3\xa2nce, ci o abunden\xc8\x9b\xc4\x83 de bun\xc4\x83t\xc4\x83\xc8\x9bi pentru ei \xc8\x99i cei dragi lor.\xe2\x80\x9d  Deasemenea, el afirm\xc4\x83 c\xc4\x83 posed\xc3\xa2nd proprietate este benefic nu numai pentru proprietar \xc8\x99i familia lui, dar defapt este un drept, deoarece Dumnezeu \xe2\x80\x9e...a dat pam\xc3\xa2ntul pentru folosul \xc8\x99i beneficiul \xc3\xaentregii omeniri\xe2\x80\x9d._NEWLINE_Puncte de vedere similare sunt prezentate de c\xc4\x83tre G.K. Chesterton \xc3\xaen cartea sa din 1910 What\xe2\x80\x99s Wrong with the World.  Chesterton crede c\xc4\x83 \xc3\xaen timp ce Dumnezeu are capacit\xc4\x83\xc8\x9bi nelimitate, omul are o abilitate limitat\xc4\x83 din punct de vedere al crea\xc8\x9biei. \xc3\x8en consecin\xc8\x9b\xc4\x83 omul are dreptul s\xc4\x83 aib\xc4\x83 proprietate \xc8\x99i s\xc4\x83 o foloseasc\xc4\x83 a\xc8\x99a cum crede de cuviin\xc8\x9b\xc4\x83. El afirma \xe2\x80\x9eProprietatea este pur \xc8\x99i simplu arta democra\xc8\x9biei. Aceasta \xc3\xaenseamn\xc4\x83 c\xc4\x83 fiecare om ar trebui s\xc4\x83 aib\xc4\x83 ceva care s\xc4\x83 poat\xc4\x83 modela cu propria sa imagine, a\xc8\x99a cum el este modelat dup\xc4\x83 imaginea cerului. Dar deoarece omul nu este Dumnezeu, ci numai o imagine gravat\xc4\x83 a lui Dumnezeu, modul s\xc4\x83u de exprimare este constr\xc3\xa2ns de limit\xc4\x83ri; limit\xc4\x83ri corespunz\xc4\x83toare care sunt stricte \xc8\x99i chiar mici.\xe2\x80\x9d Chesterton a sintetizat punctul s\xc4\x83u de vedere asupra distributismului prin expresia \xe2\x80\x9eTrei acri \xc8\x99i o vac\xc4\x83\xe2\x80\x9d._NEWLINE_Conform lui Belloc, statul distributist (status care a implementat distributismul) are \xe2\x80\x9eo aglomera\xc8\x9bie de familii cu nivele diferite de bog\xc4\x83\xc8\x9bie, dar de departe cu cel mai mare num\xc4\x83r de proprietari ai mijloacelor de produc\xc8\x9bie.\xe2\x80\x9d Aceast\xc4\x83 larg\xc4\x83 distribuire a propriet\xc4\x83\xc8\x9bii nu include toat\xc4\x83 proprietatea, ci numai proprietatea productiv\xc4\x83 care este proprietatea ce creeaz\xc4\x83 bog\xc4\x83\xc8\x9bia, adic\xc4\x83 cele necesare omului s\xc4\x83 supravie\xc8\x9buiasc\xc4\x83. Aceasta include  p\xc4\x83m\xc3\xa2ntul, sculele, \xc8\x99i a\xc8\x99a mai departe.\n_START_SECTION_\nSistemul de bresle\n_START_PARAGRAPH_\nSistemul economic imaginat ce c\xc4\x83tre g\xc3\xa2nditorii distributi\xc8\x99ti timpurii implic\xc4\x83 \xc3\xaentoarcerea la un fel de sistem de bresle. Existen\xc8\x9ba sindicatelor de ast\xc4\x83zi nu constitue o \xc3\xaemplinire a acestei laturi a sistemului distributist economic deoarece sindicatele muncitore\xc8\x99ti sunt organizate pe clase sociale \xc8\x99i promoveaz\xc4\x83 interesele de clas\xc4\x83 \xc8\x99i frecvent, lupta de clas\xc4\x83, \xc3\xaen timp ce breslele sunt formate at\xc3\xa2t din angajatori c\xc3\xa2t \xc8\x99i din angaja\xc8\x9bi, cooper\xc3\xa2nd \xc3\xaempreun\xc4\x83 cu avantaj reciproc, \xc8\x99i promov\xc3\xa2nd astfel colaborarea de clas\xc4\x83.\n_START_SECTION_\nB\xc4\x83nci\n_START_PARAGRAPH_\nDistributismul sus\xc8\x9bine desfiin\xc8\x9barea sistemului actual de b\xc4\x83nci private, sau mai exact a perceperii dob\xc3\xa2nzii ca surs\xc4\x83 generatoare de profit. De exemplu, Dorothy Day a propus abolirea legisla\xc8\x9biei care oblig\xc4\x83 plata dob\xc3\xa2nzii \xc3\xaen contracte (C\xc4\x83m\xc4\x83t\xc4\x83rie). Procesul nu ar implica na\xc8\x9bionalizare dar e posibil s\xc4\x83 necesite ceva interven\xc8\x9bie governamental\xc4\x83. Distributi\xc8\x99tii au o p\xc4\x83rere favorabil\xc4\x83 despre cooperativele de credit, consider\xc3\xa2ndu-le o alternativ\xc4\x83 de preferat b\xc4\x83ncilor.\n_START_SECTION_\nLegisla\xc8\x9bia anti-monopol\n_START_PARAGRAPH_\nDistributismul se pare c\xc4\x83 a avut una din cele mai puternice influen\xc8\x9be ale sale \xc3\xaen legisla\xc8\x9bia anti-monopol \xc3\xaen America \xc8\x99i \xc3\xaen Europa, legisla\xc8\x9bie conceput\xc4\x83 s\xc4\x83 sparg\xc4\x83 monopolurile \xc8\x99i concentra\xc8\x9bia excesiv\xc4\x83 a puterii de pia\xc8\x9b\xc4\x83 \xc3\xaen una sau c\xc3\xa2teva companii, trusturi, sau carteluri.  \xc3\x8entruchip\xc3\xa2nd filozofia lui Chesterton prezentat\xc4\x83 anterior, aceea c\xc4\x83 prea mult capitalism \xc3\xaenseamn\xc4\x83 prea pu\xc8\x9bini capitali\xc8\x99ti, nu prea mul\xc8\x9bi, sistemul legislativ anti-monopol \xc3\xaen SUA este extensiv \xc8\x99i urm\xc4\x83re\xc8\x99te s\xc4\x83 previn\xc4\x83 concentra\xc8\x9bia de putere de pia\xc8\x9b\xc4\x83 \xc3\xaen prea pu\xc8\x9bine m\xc3\xa2ini \xc3\xaentr-o anume industrie. Un exemplu cum distributismul \xc8\x99i-a gasit calea \xc3\xaen legisla\xc8\x9bia SUA este impunerea ca nici o companie s\xc4\x83 nu aib\xc4\x83 un procent de pia\xc8\x9b\xc4\x83 prea mare, \xc3\xaen nici o pia\xc8\x9b\xc4\x83.  Ipoteza pe care se bazeaz\xc4\x83 aceasta legisla\xc8\x9bie este ideea c\xc4\x83 o activitate economic\xc4\x83 descentralizat\xc4\x83, fomat\xc4\x83 din mul\xc8\x9bi participan\xc8\x9bi diferi\xc8\x9bi \xc3\xaentr-o industrie este mai bine pentru economie dec\xc3\xa2t s\xc4\x83 aib\xc4\x83 unul sau numai pu\xc8\x9bini juc\xc4\x83tori mari \xc3\xaen orice industrie.  (De remarcat c\xc4\x83 reglement\xc4\x83rile anti-monopol iau \xc3\xaen considera\xc8\x9bie situa\xc8\x9biile c\xc4\x83nd numai companiile mari sunt viabile datorit\xc4\x83 naturii unei industrii, dar favorizeaz\xc4\x83 s\xc4\x83 fie participan\xc8\x9bi mai mul\xc8\x9bi, oric\xc3\xa2nd este posibil.)\n_START_SECTION_\nFamilia\n_START_PARAGRAPH_\nDistributismul vede familia format\xc4\x83 din doi parin\xc8\x9bi \xc8\x99i copiii lor ca fiind elementul social central al ordinii umane \xc8\x99i reprezint\xc4\x83 elementul de baza al unei societ\xc4\x83\xc8\x9bi func\xc8\x9bionale \xc8\x99i al civiliza\xc8\x9biei distributiste. Familia este de asemenea baza familii l\xc4\x83rgite, cuprinz\xc3\xa2nd mai multe genera\xc8\x9bii, care este \xc3\xaencorporat\xc4\x83, at\xc3\xa2t social c\xc3\xa2t \xc8\x99i genetic, \xc3\xaen comunit\xc4\x83\xc8\x9bi interconctate, na\xc8\x9biuni, etc., \xc8\x99i \xc3\xaen final \xc3\xaen \xc3\xaentregul trecut, prezent \xc8\x99i viitor al familiei umane. Ca urmare, sistemul economic al unei societ\xc4\x83\xc8\x9bi ar trebui s\xc4\x83 se concentreze \xc3\xaen primul r\xc3\xa2nd pe prosperitatea familiei ca element de baz\xc4\x83, dar nu \xc3\xaen cadru izolat: ci la un nivel adecvat al contextului familial, a\xc8\x99a cum presupune principiul subsidiarit\xc4\x83\xc8\x9bii. Aplicarea acestei doctrine este evident\xc4\x83 \xc3\xaen modul cum distributismul promoveaz\xc4\x83 familia \xc8\x99i nu persoana ca model de baz\xc4\x83 de proprietar. \xc3\x8en consecin\xc8\x9ba distributismul se str\xc4\x83duie ca majoritatea proprietarilor mijloacelor de produc\xc8\x9bie s\xc4\x83 fie mai degrab\xc4\x83 familii dec\xc3\xa2t persoane individuale. A\xc8\x99adar familia este de o importan\xc8\x9b\xc4\x83 vital\xc4\x83 pentru esen\xc8\x9ba g\xc3\xa2ndirii distributiste.\n_START_SECTION_\nSubsidiaritate\n_START_PARAGRAPH_\nDistributismul pune un mare accent pe principiul subsidiarit\xc4\x83\xc8\x9bii.  Acest principiu spune c\xc4\x83 ac\xc8\x9biunile care pot fi efectuate de o unitate (social\xc4\x83, economic\xc4\x83, ori politic\xc4\x83) mai mic\xc4\x83 nu trebuie s\xc4\x83 fie efectuate de o unitate mai mare.  Papa Pius al XI-lea, \xc3\xaen \xe2\x80\x9eQuadragesimo Anno\xe2\x80\x9d, a oferit formularea clasic\xc4\x83 a acestui principiu:  \xe2\x80\x9eA\xc8\x99a cum este deosebit de gre\xc8\x99it s\xc4\x83 iei de la individ activitatea care poate s\xc4\x83 o realizeze cu mijloacele \xc8\x99i ini\xc8\x9biativa proprie \xc8\x99i s\xc4\x83 o \xc3\xaencredin\xc8\x9bezi comunit\xc4\x83\xc8\x9bii, de asemenea este nedrept \xc8\x99i \xc3\xaen acela\xc8\x99i timp un mare r\xc4\x83u \xc8\x99i o tulburare a ordinii adev\xc4\x83rate ca s\xc4\x83 mandatezi o organiza\xc8\x9bie mai mare, sau cu rang mai \xc3\xaenalt, cu ce ar putea s\xc4\x83 fac\xc4\x83 \xc8\x99i o organiza\xc8\x9bie mai marunt\xc4\x83 \xc8\x99i subordonat\xc4\x83.\xe2\x80\x9d  Astfel, orice activitate de produc\xc8\x9bie (care distributismul consider\xc4\x83 s\xc4\x83 fie cea mai important\xc4\x83 parte a oric\xc4\x83rei economii) trebuie s\xc4\x83 fie efectuat\xc4\x83 de c\xc4\x83tre cea mai mic\xc4\x83 unite posibil\xc4\x83.  Aceasta ajut\xc4\x83 s\xc4\x83 sus\xc8\x9bin\xc4\x83 argumentul distributismului c\xc4\x83 unit\xc4\x83\xc8\x9bi mai mici, familia \xc3\xaen m\xc4\x83sura \xc3\xaen care este posibil, trebuie s\xc4\x83 controleze mijloacele de produc\xc8\x9bie, \xc3\xaen loc de unit\xc4\x83\xc8\x9bile mari a\xc8\x99a cum este tipic \xc3\xaen economiile moderne._NEWLINE_Papa Pius al XI-lea a spus \xc3\xaen plus, tot \xc3\xaen \xe2\x80\x9eQuadragesimo Anno\xe2\x80\x9d, \xe2\x80\x9eorice activitate social\xc4\x83 ar trebui prin natura sa s\xc4\x83 ofere ajutor membrilor entit\xc4\x83\xc8\x9bii sociale, \xc8\x99i niciodat\xc4\x83 s\xc4\x83 nu-i distrug\xc4\x83 sau s\xc4\x83-i absoarb\xc4\x83.\xe2\x80\x9d Pentru a preveni organiza\xc8\x9biile  private mari de a domina politic, distributismul aplic\xc4\x83 acest principiu al subsidiarit\xc4\x83\xc8\x9bii la ac\xc8\x9biuni at\xc3\xa2t economice c\xc3\xa2t \xc8\x99i sociale \xc8\x99i politice._NEWLINE_Esen\xc8\x9ba subsidiarit\xc4\x83\xc8\x9bii este exprimat\xc4\x83 concis \xc3\xaen proverbul Chinezesc \xe2\x80\x9eD\xc4\x83-i cuiva un pe\xc8\x99te \xc8\x99i o s\xc4\x83-l hr\xc4\x83ne\xc8\x99ti pentru o zi, \xc3\xaenva\xc8\x9b\xc4\x83 pe cineva s\xc4\x83 pescuiasc\xc4\x83 \xc8\x99i-l hr\xc4\x83ne\xc8\x99ti pentru o via\xc8\x9b\xc4\x83\xe2\x80\x9d.\n_START_SECTION_\nSecuritatea social\xc4\x83\n_START_PARAGRAPH_\nDistributismul favorizeaz\xc4\x83 eliminarea securita\xc8\x9bii sociale \xc3\xaen baza faptului c\xc4\x83 face oamenii mai dependen\xc8\x9bi de statul \xc3\xaenrobitor (\xc3\xaen englez\xc4\x83 The Servile State). Distributi\xc8\x99ti precum Dorothy Day nu au fost \xc3\xaen favoarea programului de securitate social\xc4\x83 \xe2\x80\x9eSocial Security\xe2\x80\x9d c\xc3\xa2nd a fost introdus de guvern \xc3\xaen Statele Unite ale Americii. Respingerea acestui program a fost datorat\xc4\x83 influen\xc8\x9bei directe pe care ideile lui Hilaire Belloc au avut-o asupra distributi\xc8\x99tilor Americani.\n_START_SECTION_\nSocietate de artizani\n_START_PARAGRAPH_\nDistributismul promoveaz\xc4\x83 o societate de artizani \xc8\x99i cultur\xc4\x83. Aceasta este datorat\xc4\x83 accentului pus pe afaceri mici, promovarea culturii locale, \xc8\x99i favorizarea produc\xc8\x9biei mici fa\xc8\x9b\xc4\x83 de produc\xc8\x9bia \xc3\xaen mas\xc4\x83 capitalist\xc4\x83 . O societate de artizani promoveaz\xc4\x83 idealul distributist al unific\xc4\x83rii capitalului, propriet\xc4\x83\xc8\x9bii \xc8\x99i produc\xc8\x9biei \xc3\xaen locul a ceea ce  distributismul vede ca o alienare social\xc4\x83 a omului prin munc\xc4\x83._NEWLINE_Totu\xc8\x99i aceasta nu sugereaz\xc4\x83 c\xc4\x83 distributismul este \xc3\xaen favoarea unui regres tehnologc c\xc4\x83tre stilul de via\xc8\x9b\xc4\x83 anterior revolu\xc8\x9biei industriale, doar  mai mult\xc4\x83 st\xc4\x83p\xc3\xa2nire local a fabricilor \xc8\x99i a altor centre industriale. Produse precum alimentele \xc8\x99i \xc3\xaembr\xc4\x83c\xc4\x83mintea este preferabil s\xc4\x83 fie create de produc\xc4\x83torii \xc8\x99i artizanii locali \xc3\xaenloc s\xc4\x83 fie produse \xc3\xaen mas\xc4\x83 \xc3\xaen alte locuri.\n_START_SECTION_\nOrientarea politic\xc4\x83\n_START_PARAGRAPH_\nDistributismul nu favorizeaz\xc4\x83 un anume sistem politic. \xc3\x8en timp ce unii distributi\xc8\x99ti, precum Dorothy Day, au fost anarhi\xc8\x99ti, trebuie amintit c\xc4\x83 majoritatea distributi\xc8\x99tilor adep\xc8\x9bi ai lui Chesterton se opun chiar \xc8\x99i ideii de anarhism. Chesterton credea c\xc4\x83 distributismul ar beneficia de la disciplina pe care o impune o analiz\xc4\x83 teoretic\xc4\x83, \xc8\x99i c\xc4\x83 distributismul ar trebui considerat ca un concept larg care poate s\xc4\x83 cuprind\xc4\x83 diferite interpret\xc4\x83ri \xc8\x99i puncte de vedere. Acest concept ar trebui s\xc4\x83 se potiveasc\xc4\x83 \xc3\xaentr-un sistem politic caracterizat \xc3\xaen general printr-o larg\xc4\x83 participare a popula\xc8\x9biei \xc3\xaen proprietatea asupra mijloacelor de produc\xc8\x9bie.\n_START_SECTION_\nPartidele politice\n_START_PARAGRAPH_\nDistributismul nu suport\xc4\x83 \xc3\xaen mod special nici un partid major, \xc3\xaen nici o parte a lumii, dar a influen\xc8\x9bat partidele cre\xc8\x99tin-democratice \xc3\xaen  Europa continental\xc4\x83 \xc8\x99i Partidul Democrat al Muncii (Democratic Labor Party) \xc3\xaen Australia. Ross Douthat \xc8\x99i Reihan Salam v\xc4\x83d lucrarea lor Grand New Party, un plan pentru refacerea partidului Republican \xc3\xaen SUA, ca \xe2\x80\x9eo carte scris\xc4\x83 \xc3\xaen tradi\xc8\x9bie distributist\xc4\x83.\xe2\x80\x9d\n_START_SECTION_\nR\xc4\x83zboiul\n_START_PARAGRAPH_\nDistributi\xc8\x99tii \xc3\xaen general folosesc teoria r\xc4\x83zboiului drept (\xc3\xaen englez\xc4\x83 Just War Theory) ca s\xc4\x83 determine dac\xc4\x83 un r\xc4\x83zboi ar trebui purtat sau nu. Pozi\xc8\x9bia istoric\xc4\x83 a g\xc3\xa2nditorilor distributi\xc8\x99ti ofer\xc4\x83 o \xc3\xaen\xc8\x9belegere a pozi\xc8\x9biei distributiste fa\xc8\x9b\xc4\x83 de r\xc4\x83zboi. At\xc3\xa2t Belloc, c\xc3\xa2t \xc8\x99i Chesterton s-au opus imperialismului britanic \xc3\xaen general \xc8\x99i \xc3\xaen special au fost \xc3\xaempotriva celui de al Doilea R\xc4\x83zboi al Burilor, dar au suportat implicarea Marii Britanii \xc3\xaen Primul R\xc4\x83zboi Mondial._NEWLINE_Pe de alt\xc4\x83 parte, distributi\xc8\x99ti proeminen\xc8\x9bi precum Dorothy Day \xc8\x99i membrii Uniunii Muncitorilor Catolici au fost \xc8\x99i sunt strict pacifi\xc8\x99ti, merg\xc3\xa2nd p\xc3\xa2n\xc4\x83 la condamnarea paricip\xc4\x83rii \xc3\xaen Al Doilea R\xc4\x83zboi Mondial, fapt pentru care au avut de suferit personal.\n_START_SECTION_\nE. F. Schumacher\n_START_PARAGRAPH_\nDistributismul este \xc8\x99tiut s\xc4\x83 a avut influen\xc8\x9b\xc4\x83 asupra economistului E. F. Schumacher.\n_START_SECTION_\nCorpora\xc8\x9bia Cooperativa Mondragon\n_START_PARAGRAPH_\nCorpora\xc8\x9bia Cooperativa Mondragon cu sediul \xc3\xaen \xc8\x9aara Bascilor, regiune autonoma \xc3\xaen nordul Spaniei, a fost \xc3\xaenceput\xc4\x83 de c\xc4\x83tre preotul catolic, Father Jos\xc3\xa9 Mar\xc3\xada Arizmendiarrieta, care se pare c\xc4\x83 a fost influen\xc8\x9bat de acelea\xc8\x99i \xc3\xaenv\xc4\x83\xc8\x9b\xc4\x83turi sociale \xc8\x99i economice ale bisericii catolice care i-au inspirat pe Belloc, Chesterton, McNabb \xc8\x99i al\xc8\x9bi fondatori ai distributismului.\n_START_SECTION_\nBreasla Sfantul Iosif \xc8\x99i Sfantul Dominic\n_START_PARAGRAPH_\nIdeile distributiste au fost puse \xc3\xaen practic\xc4\x83 de Breasla Sfantul Iosif \xc8\x99i Sfantul Dominic, un grup de arti\xc8\x99ti \xc8\x99i artizani care au format o comunitate \xc3\xaen Ditchling, Sussex, Anglia, \xc3\xaen anul 1920, cu motto-ul \xe2\x80\x9eBarba\xc8\x9bi boga\xc8\x9bi \xc3\xaein virtute studiind frumuse\xc8\x9bea tr\xc4\x83ind o via\xc8\x9b\xc4\x83 pa\xc8\x99nic\xc4\x83 \xc3\xaen casele lor\xe2\x80\x9d. Bresla urm\xc4\x83rea s\xc4\x83 recreeze un stil de via\xc8\x9ba medieval idealizat conform mi\xc8\x99carii artistic\xc4\x83 \xe2\x80\x9eArts and Crafts\xe2\x80\x9d; a  supravie\xc8\x9buit aproape 70 de ani, p\xc3\xa2n\xc4\x83 \xc3\xaen 1989.\n_START_SECTION_\n= Societatea Mare=\n_START_PARAGRAPH_\nSocietatea Mare a fost idea politic\xc4\x83 principal\xc4\x83 a partidul Conservator britanic la alegerile generale din 2010. Unii Distributi\xc8\x99ti consider\xc4\x83 c\xc4\x83 propaganda pentru aceast\xc4\x83 campanie politic\xc4\x83 a fost influen\xc8\x9bat\xc4\x83 de aforismele ideologiei Distributiste \xc8\x99i promoveaz\xc4\x83 Distributismul. Acuma este parte din programul legislativ al coalitiei Conservatori \xe2\x80\x93 Liberal Democra\xc8\x9bi. Scopul declarat este "de a crea un climat care \xc3\xaemputernice\xc8\x99te popula\xc8\x9bia \xc8\x99i communit\xc4\x83\xc8\x9bile locale, cre\xc3\xa2nd o societate mare care va \xe2\x80\x9elua puterea de la politician \xc8\x99i o va da oamenilor\'.".'